31998R2365
L 293/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2365/98 НА КОМИСИЯТА
от 30 октомври 1998 година
за изменение на Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕО) № 1633/98 (2), и по-специално член 9, параграф 2 от него,
като има предвид, че Регламент (ЕО) № 1445/95 на Комисията от 26 юни 1995 г. относно правила за прилагане на режима на вносни и износни лицензии в сектора на говеждото и телешкото месо и за отмяна на Регламент (ЕИО) № 2377/80 (3), последно изменен с Регламент (ЕО) № 759/98 (4), предвижда в член 12а подробни правила за лицензии за някои продукти, предназначени за износ за Канада;
като има предвид, че тези правила предвиждат по-специално месечна система за подаване на заявления и за издаване на износни лицензии; като има предвид, че опитът показа, че тази периодична система вече не е необходима; като има предвид, че следователно е необходимо Регламент (ЕО) № 1445/95 да бъде изменен;
като има предвид, че предвидените мерки в настоящия регламент са в съответствие със становището на Управителния комитет по говеждото и телешкото месо,
ПРИЕ НАСТОЯЩИЯ РЕГЛАМЕНТ:
Член 1
Член 12а от Регламент (ЕО) № 1445/95 се изменя, както следва:
1.
Параграф 6 се заличава.
2.
Параграф 7 се заменя със следния текст:
„7. Най-късно три работни дни след датата на подаване на заявлението за издаване на лицензия държавите-членки трябва да предадат на Комисията списък на заявителите и на количествата продукти, които са предмет на заявленията им.“
3.
Параграф 8 се заменя със следния текст:
„8. Ако количествата, за които е поискано издаване на лицензии, надвишават наличните, Комисията определя единен процент на приемане на заявените количества.“
4.
Параграф 9 се заменя със следния текст:
„9. Лицензиите се издават на десетия работен ден след датата на подаване на заявленията.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 ноември 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 октомври 1998 година.